* Ime tuli, tuli, tuli ... ja kadus. Mõtlesin vapustava süžee pakkunud avapoolaegade järel tõsimeeli: kas tõesti jääb ajalugu  tegemata ja korraldaja Lõuna-Aafrika Vabariik pääseb edasi? Oli selleks ju neil vaja korrespondentsvõitluses Mehhikoga tagasi mängida veel vaid kaks väravat. Nimelt vaid: niivõrd õnnetu näis Prantsusmaa taas. Lisaks veel ka võõrustajate arvuline ülekaal. Ent siis lõid maaslamajad ehk prantslased värava ja LAVi ime jäi  tabamata.